ANUNȚ DE APLICARE

Consiliul Local al Municipiului Târgu Jiu, în conformitate cu Regulamentul privind procedura de acordare a sprijinului financiar pentru activitățile de tineret din Municipiul Târgu Jiu, aprobat prin HCL nr. 216 din 29.04.2024, anunță lansarea sesiunii de depunere a proiectelor.

**Pentru anul 2024**, prioritare sunt proiectele care contribuie la:

- stimularea participării la procesele electorale și democratice pentru a crește gradul de conștientizare și participare al tinerilor din Târgu Jiu în cadrul proceselor electorale și democratice,prin **organizarea de ateliere și dezbateri pe teme de importanță civică și democratică;**

**- c**rearea și consolidarea unui mediu sigur și inclusiv pentru toți tinerii, promovând diversitatea și respectul reciproc, prin politici și practici care prioritizează siguranța și bunăstarea tinerilor prin **organizarea de campanii de conștientizare și formare pe teme de diversitate și incluziune pentru personalul de tineret și tineri;**

**Bugetul alocat pentru prezenta sesiune este de: 200.000,00 lei**

Proiectele pot fi depuse în intervalul  **24 mai – 28 mai 2024.**

Lucrările Comisiei Consultative de Evaluare a proiectelor (CCE) încep cu data de **03 iunie 2024.**

Depunerea proiectelor se va face exclusiv online, pe adresa de email a Municipiului Târgu Jiu: **primariatargujiu@targujiu.ro**

Aplicanții pot depune prin e-mail documentele cererii de finanțare scanate, în format .pdf, ce au fost în prealabil semnate de reprezentantul legal al beneficiarului, conform Regulamentului privind procedura de acordare a sprijinului financiar pentru activitățile de tineret din municipiul Târgu Jiu, ce se poate consulta la adresa: [www.targujiu.ro](http://www.targujiu.ro), secțiunea REGULAMENT FINANȚARE – TINERET.

**Pentru Secțiunea “Proiecte mari“ se aloca în anul 2024, 75% din suma totală aprobată pentru activitățile de tineret (200.000,00 lei), respectiv 150.000,00 lei.**

**Pentru Secțiunea “Proiecte mici“ se alocă în anul 2024, 25% din suma totală aprobată pentru activitățile de tineret (200.000,00 lei), respectiv 50.000,00 lei.**

Conform Regulamentului, tipurile de proiecte care pot fi depuse în vederea finanțării, sunt:

* + 1. **“Proiecte mari**“ - acele proiecte pentru care finanțarea eligibilă solicitată este între **20.000 lei și 36.000 lei** (contribuția solicitantului este de minim 10% din valoarea eligibilă a proiectului).
		2. **“Proiecte mici“ -** acele proiecte pentru care finanțarea eligibilă solicitată este între **5.000 lei și 16.500 lei**  (contribuția solicitantului este de minim 10% din valoarea eligibilă a proiectului).

Unui solicitant i se poate acorda finanțare, în cadrul sesiunii, pentru maxim 1 proiect “mare” și maxim 1 proiect „mic”.

Este obligatoriu ca până la data de 31 Decembrie a anului în care s-a acordat finanțarea să fie încheiate activitățile principale și plățile aferente proiectului finanțat.